És la cinquena ciutat madrilenya en població (189.424 habitants) després de Madrid capital, Móstoles, Alcalá de Henares i Fuenlabrada, segons dades del cens municipal de 2009. Va mostrar un important creixement demogràfic a partir de la dècada de 1960, quan emigrants de comunitats com Extremadura, Castella i Andalusia, que van marxar a treballar a Madrid es van instal·lar en el municipi pel menor cost dels habitatges. Durant aquells anys Leganés era considerada com una "ciutat dormitori", ja que la majoria dels residents treballaven a la capital. Però més tard va augmentar la seva oferta de serveis públics, indústries i comerços en els anys 1980, arribant a passar de poble agrícola a ciutat. Des de 1989, Leganés compta amb un campus universitari, l'Escola Politècnica Superior de la Carlos III de Madrid. Despres dels atemptats del 11-M a Madrid, set terroristes es van immolar en un edifici d'aquesta localitat, morint ells i un agent de l'equip GEO, el sots inspector Francisco Javier Torronteras Gadea.